CELEX: 62018CA0201
Language: sl
Date: 2019-03-27 00:00:00
Title: Zadeva C-201/18: Sodba Sodišča (sedmi senat) z dne 27. marca 2019 (predlog za sprejetje predhodne odločbe Cour d'appel de Mons – Belgija) – Mydibel SA/État belge (Predhodno odločanje — Davek na dodano vrednost (DDV) — Direktiva 2006/112/ES — Usklajevanje davčne zakonodaje — Odbitek vstopnega davka — Nepremičnina, ki je bila pridobljena kot investicijsko blago — Prodaja in povratni zakup (sale and lease back) — Popravek odbitkov DDV — Načelo nevtralnosti DDV — Načelo enakega obravnavanja)

3.6.2019   
            
            
               SL
            
            
               Uradni list Evropske unije
            
            
               C 187/27
            
         
      Sodba Sodišča (sedmi senat) z dne 27. marca 2019 (predlog za sprejetje predhodne odločbe Cour d'appel de Mons – Belgija) – Mydibel SA/État belge
      (Zadeva C-201/18) (1)
      
      (Predhodno odločanje - Davek na dodano vrednost (DDV) - Direktiva 2006/112/ES - Usklajevanje davčne zakonodaje - Odbitek vstopnega davka - Nepremičnina, ki je bila pridobljena kot investicijsko blago - Prodaja in povratni zakup (sale and lease back) - Popravek odbitkov DDV - Načelo nevtralnosti DDV - Načelo enakega obravnavanja)
      (2019/C 187/31)
      Jezik postopka: francoščina
      
         Predložitveno sodišče
      
      Cour d'appel de Mons
      
         Stranki v postopku v glavni stvari
      
      
         Tožeča stranka: Mydibel SA
      
         Tožena stranka: État belge
      
         Izrek
      
      
                  1.
               
               
                  S pridržkom preveritve upoštevnih dejstev in elementov nacionalnega prava, ki jo mora opraviti predložitveno sodišče, je treba člene 184, 185, 187 in 188 Direktive Sveta 2006/112/ES z dne 28. novembra 2006 o skupnem sistemu davka na dodano vrednost, kakor je bila spremenjena z Direktivo Sveta 2009/162/EU z dne 22. decembra 2009, razlagati tako, da v okoliščinah, kakršne so te v postopku v glavni stvari, ne nalagajo obveznosti popravka davka na dodano vrednost (DDV) na nepremičnino, ki je bil prvotno pravilno odbit, če je bila ta nepremičnina predmet transakcije sale and lease back (prodaja in povratni zakup), ki ni obdavčena z DDV.
               
            
                  2.
               
               
                  Razlaga členov 184, 185, 187 in 188 Direktive 2006/112, kakor je bila spremenjena z Direktivo 2009/162, v skladu s katero ti členi v okoliščinah, kakršne so te v postopku v glavni stvari, nalagajo obveznost popravka prvotno odbitega davka na dodano vrednost (DDV) je v skladu z načeloma nevtralnosti DDV in enakega obravnavanja.
               
            
         (1)  UL C 182, 28.5.2018.